Sund folkehøgskole

**Sund folkehøgskole** er en frilynt folkehøgskole i Inderøy i Nord-Trøndelag. Skolen kan årlig  ta i mot 112 elever og er en selveiende privat stiftelse. 

Sund folkehøgskole vektlegger internasjonalt engasjement, kultur og miljø i undervisningen.

Sund folkehøgskole ble opprettet i 1868 og er den eldste folkehøgskolen som fortsatt er i drift i Norge, etter at Sagatun Folkehøyskole ble lagt ned i 1891 og Vonheim folkehøyskole stengte for godt i 1896.

## Skolens historie
Skolen ble opprettet i 1868 av Lars M. Bentsen og Hans Konrad Foosnæs. 

Den 25. juli 1868 kunne man lese denne utysningen i "Norsk Folkeblad" signert L. M. Bentsen og H. K. Foosnæs:Saafremt et nogenlunde tilstrækkeligt Antal Elever melder sig, agter Undertegnede at opprette en Folkehøjskole paa Gaarden Huseby i nedre Stjørdalen. Skolens Formaal vil blive at bibringe voksne Bondegutter den Dannelse og de Kundskaper, som de kan have Brug for i Livet, og som de tiltrænger for at kunne udfylde deres Plads i Samfundet. De Fag, som der især vil blive lagt Vægt paa er Verdenshistorie, Norgeshistorie, Geografi, Naturlære, Landbruglære, Læsing, Skrivning, Regning, Landmaaling og Sang. Lidt Kjendskap til Lov og Ret vil ogsaa blive meddelt. Desuden vil der forhaapentlig blive Anledning til at høre Foredrag over forskjellige Emner, da Flere velvilligen har lovet at ville støtte Sagen ad den Vei. - Skolen begynder sin Virksomhed førstkommende 1ste November og vedbliver til 30te April næste Aaar, altsaa i 6 Maaneder; men det sees helst, at Eleverne vil overvære Undervisningen i to saadanne Vinterhalvaar.Et tilstrekkelig antall elever meldte seg, og skolen startet opp i november 1868 med 30 elever.

Skolen var den tredje folkehøgskolen som ble opprettet i Norge. De første årene var Sund folkehøgskole en ambulerende skole som hadde tilhold på steder som Re, Husby og Kvithammer i Stjørdal, Frosta, Ytterøy, Skogn, Frol, Levanger og Meråker før den ble etablert på amtmannsgården Sund gård på Inderøy i 1900. Fra 1926 har skolen hatt sin nåværende beliggenhet, like ved kommunesenteret Straumen på Inderøy.

Skolen var tidlig ute med internasjonalt orienterte linjer. Skolen har bidratt til opprettelsen av Latin-Amerikas eneste folkehøgskole i samarbeid med den guatmaltesiske organisasjonen Kab'awil.

I 1992 ble musikklinja på skolen gjort om til en ren jazzlinje. Linja har hatt elever som Eirik Hegdal, Steinar Raknes, Håkon Mjåset Johansen, Michael Francis Duch, Jo Skaansar og Ola Kvernberg.

## Styrere/rektorer
*Lars Bentsen 1868–1881
*Ole Kristian Kuløy 1881–1900
*Johannes Bragstad 1900–1921
*Ingvald Sakshaug 1921–1926
*Nils Sivertsen 1926–1948
*Albert Haugsand 1948–1974
*Jon Grønlid 1974–1990
*Øystein Rennemo 1990–1991
*Helge Furnes 1991–1992
*Geir Mediås 1992–1995
*Anders Stenvig 1995–2009
*Beate Fasting 2004–2005
*Tore Haltli 2009–2018
*Per Kristian Dotterud 2018–2023
*Eirik Stensland 2023–d.d

## Linjer på skolen
Sund folkehøgskole tilbyr følgende linjer
*Internasjonal politikk Nepal
*Kunstfoto Japan
*Solidaritet Latin-Amerika
*Regnskog Amazonas
*Street Food
*Jazz
*Historisk håndverk
*Andreårs jazz
*2. årslinjen (Stipendiat)
## Referanser


## Litteratur
*Gunnar Groven (1993): *Sund folkehøgskole 1868-1993*
* 
*Arild Mikkelsen (2014). *Frihet til å lære. Frilynt folkehøgskole i 150 år.* Oslo: Cappelen Damm Akademisk. ISBN 9788202475246
*Kaare Fostervoll (1964). *Mot rikare mål. Den norske folkehøgskulen 1864-1964.* Noregs Boklag
*Aslak Torjusson: *Den norske folkehøgskulen*, Det Norske Samlaget, Oslo 1977, ISBN 82-521-0697-8

## Eksterne lenker
* 
* Sund folkehøgskole på folkehogskole.no